ΓΡΑΠΤΗ ΕΡΩΤΗΣΗ E-0104/01

υποβολή: Camilo Nogueira Romn (Verts/ALE) προς την Επιτροπή

(1 Φεβρουαρίου 2001)

Θέμα: Ταξίδι του Προέδρου της Επιτροπής, Romano Prodi, στο Μαρόκο για τηνπογραφή συμφωνίας συνεργασίας καθ' ήν στιγμή το εν λόγω κράτος αρνείται να διαπραγματευθεί αλιευτική συμφωνίαπό λογικούς όρους και προς αμοιβαίο όφελος

Καθ' ήν στιγμή η Ευρωπαϊκή Ένωση διαπιστώνει πόσο δύσκολο είναι να γίνουν σοβαρές διαπραγματεύσεις για μια νέα αλιευτική συμφωνία με το Βασίλειο του Μαρόκου και ενώ απομακρύνεται ακόμα και η δυνατότητα συνεννόησης την εσχάτη ώρα, ο Πρόεδρος της Επιτροπής προτίθεται να μεταβεί στην εν λόγω χώρα, στο τέλος της προσεχούς εβδομάδας, για ναπογράψει συμφωνία συνεργασίας.

Τα μέσα μαζικής ενημέρωσης παραθέτουν κοινοτικές πηγές για να διαβεβαιώσουν ότι ο κύριος Prodi, παρά τις δυσχέρειες διαπραγμάτευσης της αλιευτικής συμφωνίας, φαίνεται αποφασισμένος ναπογράψει την συμφωνία συνεργασίας, περιοριζόμενος στο να απομονώσει ένα από τα σχέδιά της το οποίο αφορά τη συνεργασία στον αλιευτικό τομέα.

Το 1995 όμως, η Ευρωπαϊκή Επιτροπή δεν είχε τηρήσει αντίστοιχη στάση, όταν στις 15 Νοεμβρίου του έτους εκείνουπεγράφη η γενική συμφωνία σύνδεσης μεταξύ της Ένωσης και του Βασιλείου του Μαρόκου αφού προηγουμένως το Μαρόκο είχε δεχθεί ναπογράψει την αλιευτική συμφωνία για την περίοδο 1995 έως 1999, και όλα αυτά λίγο πριν από την έναρξη της Ευρωμεσογειακής Διάσκεψης της Βαρκελώνης, η οποία ενεπνέετο από την αρχή της συνεργασίας μεταξύ των δύο όχθεων της θαλάσσης που μας ενώνει.

Εάν ο κ. Prodiπογράψει τη συμφωνία συνεργασίας με το Μαρόκο, θα διατηρηθεί η λανθασμένη και αρνητική πολιτική να διαχωρίζονται οι διαπραγματεύσεις για θέματα αλιείας από τουςπόλοιπους τομείς της οικονομικής, κοινωνικο-πολιτιστικής συνεργασίας, πολιτική η οποία, καθώς ακολουθήθηκε κατά το παρελθόν έτος, συντέλεσε καθοριστικά στην αποτυχία των προσπαθειών ανανέωσης της αλιευτικής συμφωνίας που συνήφθη το 1999.

Κατόπιν τούτου ποιοι λόγοι οδηγούν τον Πρόεδρο της Επιτροπής να διαχωρίσει εκ νέου την σύναψη των αλιευτικών συμφωνιών από τιςπόλοιπες συμφωνίες συνεργασίας που διατηρεί η Ευρωπαϊκή Ένωση με το Μαρόκο;

Δεν θεωρεί η Επιτροπή ότι θα ήταν πιο θετικό και λογικό να καταβάλει κάθε δυνατή προσπάθεια για να επιτύχει συμφωνία συνεργασίας που να συμπεριλαμβάνει αλιευτική συμφωνία τέτοια που θα ανταποκρίνεται δεόντως στα συμφέροντα και τις ανησυχίες του αλιευτικού στόλου της Γαλικίας, της Ανδαλουσίας και των Καναρίων νήσων, στην Ισπανία και την Πορτογαλία;

Απάντηση του κ. Patten εξ ονόματος της Επιτροπής

(6 Μαρτίου 2001)

Η συμφωνία σύνδεσης με το Μαρόκοπεγράφη τον Φεβρουάριο του 1996 και τέθηκε σε ισχύ την 1 Δεκεμβρίου 2000. Η εν λόγω συμφωνία, στόχος της οποίας είναι η εγκαθίδρυση σε καθορισμένο χρόνο ζώνης ελευθέρων συναλλαγών μεταξύ της Κοινότητας και του Μαρόκου, προβλέπει την οικονομική συνεργασία της Κοινότητας μέσω του προγράμματος MEDA για να μπορέσει το Μαρόκο να αναπτύξει την οικονομία του.

Κατά την επίσκεψη του Προέδρου της Επιτροπής στο Ραμπάτ, τον Ιανουάριο του 2001, ο Πρόεδρος, στο πλαίσιο αυτής της οικονομικής συνεργασίας,πέγραψε τρεις συμβάσεις χρηματοδότησης οι οποίες αφορούν τα εξής: πρόγραμμα προσαρμογής του χρηματοπιστωτικού συστήματος (52 εκατ. ευρώ), πρόγραμμα προσαρμογής του συστήματοςγείας (50 εκατ, ευρώ) και έργο για τη στήριξη της κοινωνικής κατοικίας στην Ταγγέρη (7 εκατ. ευρώ).

Η Επιτροπή είναι της γνώμης ότι οι σχέσεις της Ένωσης με το Μαρόκο πρέπει να εξεταστούν στο σύνολό τους, και ότι ο τομέας της αλιείας δεν είναι παρά μία πτυχή, οπωσδήποτε σημαντική, αυτών των σχέσεων. Είναι προφανές ότι, στο πλαίσιο αυτής της εταιρικής σχέσης, πρέπει να εξεταστούν όλοι οι τομείς που άπτονται των συμφερόντων όχι μόνο του Μαρόκου αλλά και της Κοινότητας.

Η Επιτροπή θα συνεχίσει επομένως να καταβάλλει προσπάθειες για την επίτευξη θετικών αποτελεσμάτων στο πλαίσιο της διαπραγμάτευσης της αλιευτικής συμφωνίας.